Coupé de ville

pienoiskuva|Vuoden 1934 Rolls-Royce, jossa Sedanca de Ville -tyyppinen kori.
pienoiskuva|Brunnin korittama Vuoden 1940 Cadillac Town Car.

Coupé de ville on termi, joka kattaa suuren määrän automalleja, joiden yhteisenä piirteenä on avoin tai kevyesti katettu ohjaamo.

Korimallista on kaksi päälinjaa, joiden sisällä taas on erilaisia muunnelmia. Toisessa linjassa ohjaamo on eristetty väliseinällä matkustamosta. Toisessa päälinjassa matkustamo on yhteydessä ohjaamoon, ja sinne ei välttämättä ole omia ovia, vaan kori voi olla kaksiovinen.

 Taustaa 
Vaunumallin, jossa kuljettaja on avonaisessa tilassa, syntyyn vaikuttivat monet käytännöllisyysseikat. Ylhäältä on luonnollisesti parempi näkyvyys eteenpäin, mikä erityisesti vilkkaissa suurkaupungeissa oli hyvä asia. Toinen vaunutyypin syntyyn vaikuttanut seikka oli aateliston protokollasäännöstö. Koska vaunujen kyljissä olleet vaakunatunnukset eivät lian tai vaunujen lähestymiskulman vuoksi olleet aina näkyvissä, vastaanottaja saattoi ajurin livree-asusta tunnistaa saapuvan henkilön ja järjestää hänelle hänen asemansa mukaisen vastaanoton.Rolls-Royce Silver Ghost 1920, #24AE, Coupé de Ville by Mulbacher - Rolls-Royce and Bentley Photos, Reports and Books. K.-J. Roßfeldt

Nimitys coupé de ville on tullut käyttöön 1800-luvun alkupuolella. Vaunumallille on lisäksi olemassa rinnakkaismalleja, joita on teknisesti oikeastaan mahdoton erottaa toisistaan. Tällaisia ovat muun muassa englantilaiset Clarence- ja Brougham-vaunutRegency Explorer - Special Exhibition: A Carriage Enthusiast’s Paradise, Anna M. ThaneThe world on wheels - Ezra M. Stratton, 1878

Motorisoitumisen myötä perinteikkäät vaunuvalmistajat siirtyivät autonkorien valmistamiseen, joten oli luonnollista, että korimallit ja niiden nimet siirtyivät hevosvetoisten ajoneuvojen maailmasta autojen maailmaan.Illustrated Dictionary of Automobile Body Styles - Lennart W. Haajanen

 Etymologiaa 
Termi coupé tulee ranskankielisestä verbistä couper, suomeksi leikata. Hevosvetoisten vaunujen kohdalla se tarkoitti että etummainen, selkä menosuuntaan oleva istuin oli "leikattu" pois.
Termi de ville tulee myös ranskasta ja tarkoittaa tässä kaupunkia varten.
Coupe de ville tarkoitti siis alun perin kevyitä, kaupunkiolosuhteisiin sopivia vaunuja, joissa ei tarvittu matka-arkkujen kuljetukseen tarkoitettuja rakenteita. Koska alkuaikojen autot olivat käytännössä moottoroituja vaunuja, termi siirtyi tätä kautta autoilun maailmaan. Ensimmäisen maailmansodan jälkeisinä vuosina moottoreiden ja autojen koko alkoi kasvaa ja coupe de ville kasvoi ulos alkuperäisestä muotistaan. Muistumana menneistä, korimallin tunnuspiirteinä pysyivät edelleen avonainen ohjaamo ja usein vailla tavaratilaa tai matka-arkkutelinettä oleva perä.Coach Building Terminology - Coachbuilt.com, 2004

 Korimallin päätyypit 
pienoiskuva|Avoin ohjaamo ja väliseinällä erotettu matkustamo.
pienoiskuva|Avoin ohjaamo, joka on yhteydessä matkustamoon.
Koska ajoneuvojen valmistajat toisinaan käyttävät termistöä varsin vapaamuotoisesti, tämän kappaleen teksti ei pidä välttämättä paikkaansa aivan kaikkien korivalmistajien tuotteiden kohdalla.

Coupe de ville -korimallin toinen päätyypeistä on varustettu samantyyppisellä väliseinällä, joita usein käytetään myös limusiineissä, erottamaan ohjaamo matkustamosta. Sisäänkäynti matkustamoon on omien ovien kautta. Yhdysvalloissa tämän päätyypin malli on nimeltään town car tai town brougham, kun taas vanhan mantereen puolella tyyppi on nimeltään coupé de ville.

Toinen päätyypeistä on vailla väliseinää ja matkustamon katto voi olla joko kiinteä tai taitettavissa alas. Euroopassa myös tämä kaksi- tai neliovinen tyyppi on nimeltään coupé de ville, samoin Yhdysvalloissa, jossa se tosin usein kirjoitetaan muotoon coupe de ville, jolloin ilman aksenttimerkkiä oleva e-kirjain häviää ännettäessä kuulumattomiin. Euroopassa tämä tyyppi voi olla myös nimillä sedanca tai sedanca coupe. Tämän tyypin yhteydessä käytetään ohjaamon suojaksi tulevaa katetta. Koska matkustamon ja ohjaamon yhteys on avoin, huonolla säällä täysin suojaamaton ohjaamo saattaisi aiheuttaa myös takaistuimella matkaaville lievää suurempaa epämukavuutta. Sedanca-korin isänä pidetään 1920-luvulla Rolls-Roycen edustajana toiminutta Salamancan kreiviä, joka kehitti ohjamon suojaksi vedettävän kanvaasipeitteen.David Culshaw, Peter Horrobin, The Complete Catalog of British Cars 1895-1975, Veloce Publishing Ltd, 1998, 

Jotta korityyppien terminologia olisi mahdollisimman sekavaa ja epäloogista, väliseinällä varustettu tyyppi voi myös olla sedanca-mallia, mikäli kuljettajan tila on varustettavissa katteella. Yhdysvalloissa taasen taitettavalla katolla oleva drophead coupé eli avoauto jonka katto on asennettavissa kolmeen eri asentoon, täysin ylös, täysin alas tai näiden välille, on nimitykseltään myös coupe de ville.

 Valmistajia 
Huippulaatuiset, käsityönä valmistettavat korit ovat usein asiakkaan toiveiden mukaisesti mittatilaustyönä valmistettuja. Korittajia, jotka kykenivät tällaiseen tasoon, on ollut vain muutamia:
Ranska: Audineau et Cie, Mulbacher, Rothschild
Iso-Britannia: Barker, Gurney Nutting, Hooper, H. J. Mulliner & Co., Park Ward
Yhdysvallat, joissa myös useilla eurooppalaisilla korivalmistajilla oli tuotantoa:Coachbuilt.com - Audineau et Cie, Rothschild et Cie, 1906-1912, Perfection Automobile Body Co., 1912-1930s New York City, New York Brewster, Brunn, Fleetwood, LeBaron, Rollston

Vaikka valtaosa coupe de ville -koreista valmistettiin tilausten perusteella, autoilun historia tuntee myös joitain sarjana (vaikkakin pieninä) valmistettuja malleja.

pienoiskuva|Cadillac town car, 1940
Joulukuussa 1928 Ford esitteli Model A -mallistoon kuuluvan town car -korisen version.John Gunnell, Standard Catalog of Ford, Krause Publications, 2007  LeBaron -koripajan suunnittelema, koodilla 140-A myynnissä ollut malli kuului mallistoon 1930-luvun alkuun saakka.John Gunnell, Standard Catalog of Ford, Krause Publications, 2007, Jim Schild, Collector's Originality Guide Ford Model A, MotorBooks International 

Vuosina 1940 – 1941 Fleetwood ja Derham Body Co. valmistivat Cadillacille pienen erän Sixty Special -sarjan alustalle toteutettuja town car -malleja.1940 Cadillac 60 Special Fleetwood town car -videoConseptcarz.com - 1941 Cadillac Series 60 Special

Korimallia on käytetty myös puhtaasti omistajansa mieltymysten mukaisena custom-auto -toteutuksena. Esimerkkinä tällaisesta toimii designeri Raymond Loewyn omistama Lincoln Continental town car -malli, joissa kuljettajan kate oli läpinäkyvää pleksiä.Hemmings Classic Car, 5.2008, 1941 Lincoln Continental Cabriolet

Lopulta aika ajoi tämän korimallin ohi, ja viimeistään 1960 – 70-luvuilla tapahtunut yhteiskunnallinen muutos pakotti tämäntyyppisten ajoneuvojen käyttäjät siirtymään turvallisempiin umpiautoihin.Michael Lamm, Dave Holls, A Century of Automotive Style: 100 Years of American Car Design, Lamm-Morada Pub Co 1996, 

 Lähteet 

 Aiheesta muualla 

Luokka:Auton korimallit
Luokka:Ranskankieliset sanat ja sanonnat